Document ID: 32007R1134

REGULAMENTUL (CE) NR. 1134/2007 AL CONSILIULUI
din 10 iulie 2007
de modificare a Regulamentului (CE) nr. 2866/98 în ceea ce privește rata de conversie a monedei euro pentru Malta
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 123 alineatul (5),
având în vedere propunerea Comisiei,
având în vedere avizul Băncii Centrale Europene (1),
întrucât:
(1)
Regulamentul (CE) nr. 2866/98 al Consiliului din 31 decembrie 1998 privind ratele de conversie între moneda euro și monedele statelor membre care adoptă moneda euro (2) stabilește ratele de conversie începând cu 1 ianuarie 1999.
(2)
În conformitate cu articolul 4 din Actul de aderare din 2003, Malta este un stat membru care beneficiază de o derogare, în înțelesul articolul 122 din tratat.
(3)
În temeiul Deciziei 2007/504/CE a Consiliului din 10 iulie 2007 privind adoptarea de către Malta a monedei unice la 1 ianuarie 2008 în conformitate cu articolul 122 alineatul (2) din tratat (3), Malta îndeplinește condițiile necesare pentru adoptarea monedei unice, iar derogarea de care beneficiază Malta se abrogă cu începere de la 1 ianuarie 2008.
(4)
Introducerea monedei euro în Malta necesită adoptarea ratei de conversie între euro și lira malteză. Aceasta rată de conversie ar trebui să fie stabilită la 0,4293 lire pentru 1 euro, ceea ce corespunde cursului de schimb central actual al lirei malteze din cadrul mecanismului cursului de schimb (ERM II).
(5)
Prin urmare, Regulamentul (CE) nr. 2866/98 ar trebui modificat în consecință,
ADOPTĂ PREZENTUL REGULAMENT:
Articolul 1
La articolul 1 din Regulamentul (CE) nr. 2866/98, se introduce următorul rând între rubricile corespunzătoare ratelor de conversie aplicabile francului luxemburghez și guldenului olandez:
„= 0,429300 lire malteze”.
Articolul 2
Prezentul regulament intră în vigoare la 1 ianuarie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 iulie 2007.

Labels: 2
18